b'\n_START_ARTICLE_\nClaude Frollo\n_START_PARAGRAPH_\nClaude Frollo on Victor Hugon vuonna 1831 ilmestyneess\xc3\xa4 romaanissa Pariisin Notre-Dame esiintyv\xc3\xa4 fiktiivinen henkil\xc3\xb6hahmo.\n_START_SECTION_\nToiminta kirjassa\n_START_PARAGRAPH_\nClaude Frollo on Notre Damen arkkidiakoni, joka pelasti ep\xc3\xa4muodostuneen pojan Quasimodon hengen kasvattaen t\xc3\xa4m\xc3\xa4n omana lapsenaan. My\xc3\xb6hemmin Frollo alkoi hyljeksi\xc3\xa4 Quasimodoa ja antoi jopa v\xc3\xa4kijoukon julkisesti pilkata ja n\xc3\xb6yryytt\xc3\xa4\xc3\xa4 h\xc3\xa4nt\xc3\xa4. My\xc3\xb6hemmin Frollo rakastui tulisesti Esmeralda-nimiseen mustalaisnaiseen ja yritti saada h\xc3\xa4net v\xc3\xa4kisin itselleen, mutta Esmeraldan torjuttua Frollon tunteet h\xc3\xa4nt\xc3\xa4 kohtaan, Frollo luovutti Esmeraldan viranomaisille hirtett\xc3\xa4v\xc3\xa4ksi. Katsottuaan Esmeraldan hirtt\xc3\xa4j\xc3\xa4iset nauraen, Quasimodo ty\xc3\xb6nsi Frollon alas parvekkeelta Frollon saadessa otteen gargoilista. Frollo yritti pyyt\xc3\xa4\xc3\xa4 Quasimodoa auttamaan, mutta Quasimodo vihaisena Esmeradan kuolemasta torjui Frollon avunpyynn\xc3\xb6t ja Frollo kuoli pudottuaan alas katuun._NEWLINE_Disneyn elokuvassa Notre Damen kellonsoittaja Frollo kuvattiin s\xc3\xa4\xc3\xa4lim\xc3\xa4tt\xc3\xb6m\xc3\xa4n\xc3\xa4 ja itseoikeutettuna Pariisin oikeusministerin\xc3\xa4 ja tuomarina, jolla oli vahva jumalkompleksi ja syv\xc3\xa4 usko siihen, ett\xc3\xa4 h\xc3\xa4nen tekonsa ovat Jumalan oikeuttamia. Frolloa on pidetty yhten\xc3\xa4 ilkeimmist\xc3\xa4 ja pahimmista Disneyn pahiksista koskaan. Romaanissa Frollo oli aluksi hyv\xc3\xa4 Quasimodoa kohtaan ja muuttui pahaksi vasta Esmeraldan tultua mukaan kuvioihin. Elokuvassa Frollo oli paha alusta alkaen._NEWLINE_Elokuvan alussa Frollo jahtasi mustalaisnaista, joka kantoi ep\xc3\xa4muodostunutta lastaan mukanaan. Frollo aiheutti naisen kuoleman ja yritti tappaa my\xc3\xb6s lapsen, mutta Notre Damen arkkidiakoni esti t\xc3\xa4m\xc3\xa4n. Frollo suostui kasvattamaan lapsen Notre Damen katedraalissa omana poikanaan ja nimesi h\xc3\xa4net Quasimodoksi. Frollo ohjeisti Quasimodoa olemaan poistumatta katedraalista ja valehteli t\xc3\xa4lle \xc3\xa4itins\xc3\xa4 hyl\xc3\xa4nneen h\xc3\xa4net. 20 vuotta my\xc3\xb6hemmin Frollo kohtasi Esmeralda-nimisen mustalaisnaisen ja t\xc3\xa4m\xc3\xa4n tanssiesityksen aikana Frollo ihastui tulisesti Esmeraldaan. My\xc3\xb6hemmin Frollo uskoi t\xc3\xa4m\xc3\xa4n olevan h\xc3\xa4nen koettelemuksensa ja h\xc3\xa4n p\xc3\xa4\xc3\xa4tti saada Esmeraldan joko v\xc3\xa4kisin itselleen tai hankkiutua eroon Esmeraldasta. Frollo ei my\xc3\xb6sk\xc3\xa4\xc3\xa4n auttanut Quasimodoa, kun v\xc3\xa4kijoukko pilkkasivat h\xc3\xa4nt\xc3\xa4 t\xc3\xa4m\xc3\xa4n ep\xc3\xa4muodostumasta. My\xc3\xb6hemmin Frollo suunnitteli h\xc3\xa4vitt\xc3\xa4v\xc3\xa4ns\xc3\xa4 kaikki kaupungin mustalaiset miestens\xc3\xa4 avulla. Quasimodo my\xc3\xb6hemmin pelasti Esmeraldan ja taisteli Frolloa vastaan, joka tunnusti tappaneensa Quasimodon \xc3\xa4idin. Frollo melkein onnistui tappamaan Esmeraldan ja Quasimodon, mutta gargoili, jonka p\xc3\xa4\xc3\xa4ll\xc3\xa4 h\xc3\xa4n seisoi petti h\xc3\xa4nen painostaan ja Frollo putosi alhaalla olevaan sulaan lyijyyn ja menehtyi._NEWLINE_Romaanissa Descendants: Isle of the Lost kerrotaan, ett\xc3\xa4 Claude Frollo on her\xc3\xa4tetty uudelleen henkiin ja vangittu Isle of the Lostille. Frollolla on Claudine-niminen tyt\xc3\xa4r, joka toimii Dragon Hallin kellonsoittajana. Frollo pit\xc3\xa4\xc3\xa4 saarella pient\xc3\xa4 kauppaa, joka myy ranskalaista ruokaa saaren asukkaille.'